บาทเปิด 30.39/41 อ่อนค่าตามภูมิภาค
ธนาคารซีไอเอ็มบี ไทย รายงาน เงินบาทเปิด 30.39/41 อ่อนค่าตามตลาดภูมิภาค รอดูผลประชุม ECB
10 ม.ค. 2556

ธนาคารซีไอเอ็มบี ไทย รายงาน เงินบาทเปิด 30.39/41 อ่อนค่าตามตลาดภูมิภาค รอดูผลประชุม ECB
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้าวันนี้ที่ระดับ 30.39/41 บาท/ดอลลาร์ ปรับตัวอ่อนค่าจากเย็นวานนี้ที่ปิดตลาดที่ระดับ 30.37/39 บาท/ดอลลาร์ ซึ่งเป็นการอ่อนค่าตามค่าเงินสกุลอื่นในภูมิภาค ส่วนเรื่องตัวเลขเศรษฐของประเทศในกลุ่มยูโร เช่น ผลผลิตอุตสาหกรรมของเยอรมนีที่ออกมาสร้างความผิดหวังให้ตลาดยังไม่มีผลต่ออัตราแลกเปลี่ยน
สำหรับความเคลื่อนไหวของค่าเงินสกุลหลักต่างประเทศที่สำคัญ เงินเยนอยู่ที่ระดับ 88.07/09 เยน/ดอลลาร์ จากเย็นวานนี้ที่อยู่ที่ระดับ 87.53/56 เยน/ดอลลาร์ ส่วนเงินยูโรอยู่ที่ระดับ 1.3042/3044 ดอลลาร์/ยูโร จากเย็นวานที่อยู่ที่ระดับ 1.3074/3077 ดอลลาร์/ยูโร 
"ยังไม่เห็นผลจากข่าวที่ตัวเลขเศรษฐกิจของประเทศเยอรมนี แต่ตลาดยังคงจับตาการประชุมของธนาคารกลางยุโรป(ECB) ที่จะมีขึ้นในวันที่ 10 ม.ค.56 ซึ่งตลาดคาดการณ์ว่าจะประกาศตรึงดอกเบี้ยไว้เท่าเดิม"นักบริหารเงิน กล่าว
ทั้งนี้ ประเมินกรอบเงินบาทในวันนี้ไว้ระหว่าง 30.35-30.45 บาท/ดอลลาร์
ขณะที่ ในวันพฤหัสบดีนี้ กระทรวงแรงงานสหรัฐรายงานจำนวนผู้ขอรับสวัสดิการว่างงานรายสัปดาห์ และ กระทรวงพาณิชย์สหรัฐเปิดเผยข้อมูลสต็อกสินค้าภาคค้าส่งเดือนพ.ย.